
Narva Jäähalli jääväljaku tasuta kasutusse andmine

1. Asjaolud ja menetluse käik

Narva Noortekeskus korraldab perioodil 17.03.2014. a – 16.03.2016. a projekti „Uus mina“, mille raames toimuvad üritused Narva Jäähallis. Korraldaja esitas 02.02.2015. a Narva Paemurru Spordikoolile taotluse Narva Jäähalli jääväljaku tasuta kasutamisest, et pakkuda noortele tasuta uisutamise võimalust. Narva Linnavalitsuse Kultuuriosakonda on saabunud Narva Paemurru Spordikooli direktori kirjalik nõusolek Narva Noortekeskuse poolt projekti „Uus mina“ raames jääväljaku tasuta kasutamiseks spordikooli õppevälisel ajal ja kooskõlastatult spordikooli juhtkonnaga.
2. Õiguslikud alused
2.1 Vastavalt kohaliku omavalitsuse korralduse seaduse § 30 lõike 1 punktile 2 lahendab ja korraldab linnavalitsus kohaliku elu küsimusi, mis volikogu määruste või otsustega on pandud täitmiseks valitsusele.

2.2 Narva Linnavolikogu 17.03.2005. a määruse nr 14 „Linnavara kasutusse andmise kord” § 7 lõike 2 punkti 1 kohaselt võib linnavalitsuse korraldusega linnavara kasutusse anda tasuta tähtajaga kuni 5 aastat linnavalitsuse struktuuriüksustele. 
3. Otsus

Anda kuni 16.03.2016. a Narva Noortekeskusele tasuta kasutusse Narva Jäähalli jääväljakut noorte tasuta uisutamise korraldamiseks projekti „Uus mina“ raames Narva Paemurru Spordikooli juhtkonnaga kooskõlastatud ajakava alusel.
4. Rakendussätted 

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul                     korralduse teatavakstegemise päevast arvates.

4.2 Korraldus jõustub seadusega sätestatud korras.

